趙振基

趙振業（），原名趙振基，字在新，號塈垣，山東青州府益都縣顏神鎮（今淄博市博山区）人，明末清初政治人物。

 生平 
萬曆四十六年（1618年）戊午科山東鄉試舉人，天啟五年（1625年）乙丑科進士。授邯鄲縣知縣，政為三輔最，徵拜雲南道監察御史，巡視漕運，回道管理章奏，崇禎七年（1634年）冬提督江南學政，拒絕首輔周延儒請託，八年（1635年）出為四川按察司副使、分巡川北，九年（1636年）升湖廣布政使司參政、分巡荊西。十一年（1638年）五月，張獻忠兵敗求撫，趙振基與湖廣巡撫余應桂力主剿滅，兵部尚書熊文燦主撫，並彈劾趙振基與余應桂執意破壞撫局，余應桂下獄，趙振基戴罪任事。十二年（1639年），張獻忠殺監軍復叛，率奇兵擊敗賀一龍。及新任巡撫至，不諳軍務，處置乖方，趙振基知事不可為，乃稱疾乞歸。歸四個月而郡城不守，闔境塗炭。

清順治三年（1646年）正月，撫按交薦，起為山西按察司僉事兼山西布政使司右參議順治三年正月，以故明直隶天津道佥事原毓宗为山西按察使司佥事井陉道；湖广荆西道副使赵振业为山西按察使司佥事、管督粮道右参议事。，舉方面卓異，賜衣一襲，升廬州兵備道，引年乞休順治七年四月，江南庐州道赵振业坐养寇酿害，纵奸殃民，革职提问。，優遊林下垂二十年，讀書自娛，與諸生布衣為耆英之會。卒年八十四《福益都縣志》：趙振業，字在新，號塈垣，萬曆戊午舉人，乙丑成進士，授邯鄲令。邑當子午之衝，輸蹄如織。公内恤民生，外供郵傳，不勞而辦。擒宿盜，抑豪猾，政為三輔最，徵拜雲南道御史。疏致數十上，皆國家大計。劾吏兵二部用人徇黨，論烏程輔庸劣戀棧，時論韙之，而忌者深矣。出趲漕運，剔革宿弊，盜折盡絕。回道管理章奏，甲戌冬提督江南學政，杜絕竿牘。會烏程密戚以童子十名求通關節，公峻却之。次年遂外轉蜀臬副憲，分巡川北。丙子，升楚中大參，分巡荊西。時流寇猖獗，蠶食豫楚，荊西首當其衝，賊不時至，城門晝閉，耕樵盡廢。公令城門大啟，休士卒，嚴斥候，設伏險隘，寇至輒敗去，終公之任，屬邑無失事者。巨賊張獻忠屢挫力疲，詭辭求撫，經略熊信之，公策其必叛，與巡撫余公力持之，熊怒，劾余及公執拗壞撫局，余下司寇，公戴罪任事。後一年，獻忠殺監軍復叛，遂至燎原，又躬率奇兵敗巨寇革里眼，俘斬無算，楚人謂兵興以來所未有。及新撫至，不諳軍務，處置乖方，公知事不可為，乃稱疾乞歸。公歸四閱月而郡城不守，闔境塗炭矣。清順治元年，撫按交薦，起公山西督糧道，舉方面卓異，賜衣一襲，升廬州兵備道。時山賊未靖，大軍至，公自請為嚮導，旬日計平之。遂引年乞休，優遊林下垂二十年，讀書自娛，與諸生布衣為耆英之會。卒年八十有四。。子趙進美。

参考文献

Category:萬曆四十六年戊午科山東鄉試舉人
Z
Category:博山人
Category:明朝邯鄲縣知縣
Category:明朝雲南道監察御史
Category:明朝四川按察司副使
Category:明朝湖廣布政使司參政
Category:清朝山西按察司僉事
Category:清朝山西布政使司參議